મુંબઈ ડ્રાયફ્રૂટસ એન્ડ ડેટસ મરચન્ટસ એસોસિયેશનના પ્રમુખ વિજયભાઈ ભુતાએ જણાવ્યું હતું કે આ દિવાળીમાં સૂકા મેવાનો જથ્થાબંધ વેપાર સારો રહ્યો છે. ભાવ વાજબી સપાટીએ રહ્યા છે. તે ઉપરાંત જીએસટીના અમલ બાદ મુંબઈનો સૂકા મેવાનો વેપાર લગભગ 50 ટકા વધી ગયો છે. એક સમયે મુંબઈ ડ્રાયફ્રૂટસનું ટર્મિનલ હતું. પછી ધીમેધીમે એ ટર્મિનલ દિલ્હી થઈ ગયું હતું, પરંતુ સૂકા મેવા પર જીએસટી લાગુ પડયા બાદ ફરી વેપાર મુંબઈમાં ખેંચાઈ આવ્યો છે અને તે ટર્મિનલ બની ગયું છે.